CELEX: C2006/036/45
Language: sk
Date: 2006-02-11 00:00:00
Title: Vec C-429/05: Návrh na začatie prejudiciálneho konania podaný rozsudkom tribunal d'instance de Saintes zo  16. novembra 2005 , ktorý súvisí s konaním: Max Rampion a Marie-Jeanne Godard, vydatá Rampion proti Franfinance SA a K par K SAS

11.2.2006   
            
            
               SK
            
            
               Úradný vestník Európskej únie
            
            
               C 36/22
            
         Návrh na začatie prejudiciálneho konania podaný rozsudkom tribunal d'instance de Saintes zo 16. novembra 2005, ktorý súvisí s konaním: Max Rampion a Marie-Jeanne Godard, vydatá Rampion proti Franfinance SA a K par K SAS
   (Vec C-429/05)
   (2006/C 36/45)
   Jazyk konania: francúzština
   Tribunal d'instance de Saintes podal rozsudkom zo 16. novembra 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Max Rampion a Marie-Jeanne Godard, vydatá Rampion proti Franfinance SA a K par K SAS a bol doručený kancelárii Súdneho dvora 2. decembra 2005.
   Tribunal d'instance de Saintes žiada Súdny dvor, aby rozhodol o nasledujúcich otázkach:
   
               1.
            
            
               Je potrebné články 11 a 14 smernice Rady 87/102/EHS z 22. decembra 1986 (1) vykladať v tom zmysle, že umožňujú súdu uplatniť pravidlá vzájomnej závislosti medzi úverovou zmluvou a zmluvou o dodávke tovarov alebo služieb financovanej z tohto úveru, keď úverová zmluva neuvádza financovaný tovar alebo bola uzatvorená vo forme zriadenia úverovej linky bez uvedenia financovaného tovaru?
            
         
               2.
            
            
               Je účel smernice Rady 87/102/EHS z 22. decembra 1986 širší ako samotná ochrana spotrebiteľov, a teda siaha až po organizovanie trhu a umožňuje súdu uplatniť bez návrhu ustanovenia, ktoré z toho vyplývajú?
            
         
      (1)  Smernica Rady 87/102/EHS z 22. decembra 1986 o aproximácii zákonov, iných právnych predpisov a správnych opatrení členských štátov, ktoré sa týkajú spotrebiteľského úveru (Ú. v. ES L 42, s. 48).